Diari Oficial de la Generalitat Valenciana


Sumari del DOGV 4821, del 17-08-2004 (2004/8370)

Informació pública del programa d'actuació integrada per al desenvolupament de la unitat d'execució única del pla parcial del SUP 5.
------------------------------------------------------------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8370


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública del programa d'actuació integrada per al desenvolupament de la unitat d'execució única del pla parcial del SUP 5. [2004/8370]
  
Per mitjà de la present es fa públic que esta alcaldia, per resolució de 22 de juliol de 2004, ha resolt informació pública del programa d'actuació integrada per al desenvolupament de la unitat d'execució única del pla parcial del SUP 5.
  
L'Ajuntament en Ple de Sant Joan d'Alacant va encarregar el 4 de febrer de 2003 a Persones i Ciutat, Societat Anònima Municipal, el desenvolupament per gestió directa del sector de sòl urbanitzable SUP 5.
  
Amb data data 1 de juliol de 2004, el senyor Javier Martínez Barco, gerent de l'esmentada societat, ha presentat un programa d'actuació integrada, que inclou memòria i projecte d'urbanització de tal sector.
  
És legislació bàsica aplicable la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24.11.1994, correcció d'errades en 30.12.1994 i 17.01.1995), en avant citada com a LRAU, s'establix el següent:
  
Conforme a l'article 45 i següents de la LRAU, l'alcalde pot sotmetre a informació pública els documents indicats, junt amb les observacions que estime convenients.
  
Segons l'article 46 de la LRAU, durant la informació pública s'admetran al·legacions al que exposa al públic. La informació pública s'anunciarà per mitjà d'edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. No hi ha possibilitat de presentar alternatives tècniques i proposicions juridicoeconòmiques al programa de gestió directa, en virtut dels articles 7 i 29.6 de la LRAU.
  
No és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposada.
  
Durant tot el procediment podran ser objecte de consulta pública, en l'ajuntament, les al·legacions que s'hi vagen presentant.
  
Conforme a l'article 47 de la LRAU, després de la conclusió del període d'informació pública correspondrà a l'Ajuntament en Ple l'aprovació definitiva i l'adjudicació del programa d'actuació integrada. aprovat el programa se'n remetrà una còpia a la conselleria competent en urbanisme, com a requisit previ a la seua publicació.
  
Per les facultats que legalment tinc conferides, per mitjà del present, decrete:
  
Primer
  
Sotmetre a informació pública durant 20 dies hàbils la documentació presentada:
  
Programa d'actuació integrada, que inclou memòria i projecte d'urbanització, per al desenvolupament de la unitat d'execució única del pla parcial del SUP 5 del municipi de Sant Joan d'Alacant.
  
Segon
  
La informació pública s'anunciarà per mitjà d'edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, advertint de la possibilitat de formular al·legacions.
  
Tercer
  
Remetre avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació.
  
Per als interessats en el present procediment que siguen desconeguts, s'ignore el lloc d'enviament de l'avís o el mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís, este es realitzarà per mitjà d'anuncis en el tauler d'edictes de l'ajuntament i en el Butlletí Oficial de la Província d'Alacant.
  
Quart
  
Després de la conclusió del període d'informació pública correspondrà a l'Ajuntament en Ple l'aprovació definitiva del programa, que s'haurà de remetre a la conselleria competent en matèria d'urbanisme prèviament a la publicació de la seua aprovació.
  
Cinqué
  
La documentació estarà a disposició de tots els interessats en les oficines síties en el carrer Cervantes 19, «La Casa del Rellotge», 03395 Sant Joan d'Alacant, en horari de 09.00 a 14.00 hores.
  
Contra la present resolució, no es pot interposar cap recurs administratiu ni jurisdiccional, per constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims».